Merķeļa iela (Rīga)
Šis raksts ir par ielu Rīgā. Par citām jēdziena Merķeļa iela nozīmēm skatīt nozīmju atdalīšanas lapu. Merķeļa iela ir Rīgas maģistrālā iela, Centra rajonā, Centra apkaimē. Merķeļa iela sākas krustojumā ar Marijas un Satekles ielām un beidzas krustojumā ar Brīvības bulvāri, Tērbatas ielu un Kalpaka bulvāri. Ielas kopējais garums ir 560 metri un tā sastāv no 3 braukšanas joslām. Merķeļa iela ir vienvirziena iela, pa to var braukt virzienā no Stacijas laukuma uz Brīvības bulvāri.